﻿ পাঠাগারের পাশে চিরনিদ্রায় শায়িত পলান সরকার
পাঠাগারের পাশে চিরনিদ্রায় শায়িত পলান সরকার
অনলাইন ডেস্ক : চিরনিদ্রায় শায়িত হলেন একুশে পদক প্রাপ্ত ‘বইপ্রেমী’ পলান সরকার। শনিবার সকাল সাড়ে ১০টার দিকে পারিবারিক কবরস্থানে তার মরদেহ দাফন করা হয়।
পলান সরকারের জানাজায় অংশ নেন - রাজশাহীর জেলা প্রশাসক এসএম আব্দুল কাদের, পুলিশ সুপার মো. শহীদুল্লাহ, উপজেলা নির্বাহী কর্মকর্তা (ইউএনও) শাহীন রেজা, পররাষ্ট্র প্রতিমন্ত্রী শাহরিয়ার আলমের বাবা বিশিষ্ট ব্যবসায়ী মোহাম্মদ শামসুদ্দীন, সরের হাট এতিমখানার পরিচালক সাদা মনের মানুষ শামসুদ্দিন সরকার, বিনা প্রতিদ্বন্দ্বিতায় সদ্য নির্বাচিত উপজেলা চেয়ারম্যান লায়েব উদ্দিন লাবলু, বাঘা পৌরসভার মেয়র আব্দুর রাজ্জাক, সাবেক মেয়র আক্কাস আলী, বাঘা উপজেলা আওয়ামী লীগের সাধারণ সম্পাদক আশরাফুল ইসলাম, বাঘার বাউসা ইউনিয়ন পরিষদ চেয়ারম্যান শফিকুল ইসলাম সহ বিভিন্ন শ্রেণি পেশার মানুষ অংশ নেন।